## Uputa o obračunu i uplati poreza na dobit pravnih osoba za 1992. godinu

### NN 91/1992 (31.12.1992.), Uputa o obračunu i uplati poreza na dobit pravnih osoba za 1992. godinu

# MINISTARSTVO FINANCIJA

Na temelju članka 91. Zakona o upravi ("Narodne novine", br.16/78,
50/78 28/85.17/86, 41/90, 47/90. i 53a/91) i članka 31. Zakona o pripadnosti
javnih prihoda Republici Hrvatskoj i jedinicama lokalne samouprave i stopama
republičkih poreza ("Narodne novine", br. 73/91, 18/92, 40/92.
i 54/82) ministar financija donosi

## UPUTU

### o obračunu i uplati poreza na dobit pravnih osoba za 1992. godinu

1. Pravne osobe koje na području Republike Hrvatske ostvaruju dobit
obavljanjem djelatnosti moraju obračunavati i plaćati porez na dobit prema
obrascu PD, koji je sastavni dio ove upute.

2. Osnovicu za obračun poreza na dobit pravnih osoba čini iznos razlike
između prihoda i rashoda utvrđenih u skladu s odredbama Zakona o računovodstvu
("Narodne novine", br 53/91) uvećana ili umanjena u skladu s
Zakonom o neposrednim porezima ("Narodne novine", broj 19/,90,
28/90. 14/91. 73/91. i 40/92).

U obrazac PD pod redni broj 1 treba unijeti iznos razlike izmedu prihoda
i rashoda.

3. Osnovica za obračun poreza na dobit pod rednim brojem 1 obrasca PD
umanjuje se za primljene dividende i naknade ulagačima na koje je kod pravne
osobe isplatiteIja dividendi i naknada plaćen porez na dobit.

4. Ako je pravna osoba po polugodišnjem obračunu razdoblja od 1. I -
30. VI.1992. godine pokrivala gubitak tada se za taj iznos može umanjiti
osnovica poreza na dobit iskazana na rednom broju 3. obrasca PD.

5. Osnovica poreza na dobit utvrđena nakon umanjenja pod rednim brojem
II obrasca PD uvećava se za:

- dio amortizacije obračunate po stopama iznad stopa propisanih prema
Uredbi o Nomenklaturi sredstava za amortizaciju s godišnjim amortizacijskim
stopame (red. br. 4. obrasca PD),

- dio naknada djelatnicima, dnevnice za službena putovanja, naknade
za troškove prijevoza na rad i s rada, naknade za smještaj i prehranu na
terenu, troškovi za prehranu u toku rada i ostale naknade radnicima isplaćene
iznad iznosa utvrđenih kolektivnim ugovorom za razdoblje od 1. I-30. VI.1992.
godine ovaj iznos se množi koeficijentom 125 radi preračuna i svođenja
propisane stope poreza 50 na stopu 40. Iznos se iskazuje na rednom broju
sa obrasca PD (čl. 4. st. 5. Zakona o pripadnosti javnih prihoda Republici
Hrvatskoj i jedinicama lokalne samouprave i stopama republičkih poreza),

- dio naknada iz prethodne alineje isplaćene djelatnicima iznad iznosa
utvrđenih kolektivnim ugovorom za razdoblje 1. VII-31. XII. 1992. godine.
Ovaj iznos se množi koeficijentom 0,9333, radi preračuna porezne stope
35 na prosječnu stopu poreza 37,5 (1. I-31. XII. 1992. - iznos se iskazuje
na rednom broju 5b. obrasca PD),

- 40% dugoročnih rezerviranja nematerijalnih i materijalnih troškova
za 1992. godinu umanjena za rezerviranja obavljena po polugodišnjem obračunu
za razdoblje od 1. I-30. VI. 1992. godine. Iznos se korigira koeficijentom
0,9333 zbog preračuna na prosječnu stopu poreza na dobit (redni broj 6.
obrasca PD - Upute o priznavanju dugoročnih rezerviranja nematerijalnih
i materijalnih troškova pravnim osobama u poslovne rashode "Narodne
novine", br. đe/92),

- 50% iznosa reprezentacije za razdoblje od 1. VII -31. XII. 1992. godine,
korigiranog koeficijentom 0,9333 (redni broj 7. obrasca PD).

- iznos dnevnica za službena putovanja i troškovi prijevoza na rad i
s rada za razdoblje 1. VII-31. XIL 1992. godine za pravne osobe koje na
dan 31. XII.1992. ne zapošljavaju niti jednog djelatnika, ovaj iznos je
također potrebno korigirati koeficijentom 0,9334 (redni broj 8. obrasca
PD).

6. Pod rednim brojem IV. obrasca PD iskazuje se osnovica poreza na dobit
prije uvjetovanih oslobođenja i olakšica.

7. Osnovica poreza na dobit se smanjuje za dio dobiti koji je uložen
u saniranje šteta izazvanih ratnim djelovanjem na području Republike Hrvatske
pod uvjetom da je dio dobiti uložen zajedno s obračunatim ili izdvojenim
sredstvima amortizacije ili da je dio dobiti izdvojen nako što su obračunata
i izdvojena sredstva amortizacije uložena u vlastiti razvoj. Ovi iznosi
se navode pod rednim brojem 9 PD obrasca samo ako se mogu dokumentirati
instrumentom plaćanjaa koje je obavljeno u 1992. godini.

8. Osnovica poreza na dobit se nadalje smanjuje za dio dobiti koju pravna
osoba reinvestira u cilju povećanja ili modernizacije proizvodnih kapaciteta
u vlastitom ili drugom pođuzeču: pod uvjetom da se dio dobiti reinvestira
zajedno s obračunatim i izdvojenim sredstvima amortizacije. Ovo umanjenje
može iznošiti najviše 50% ostvarene osnovice poreza na dobit iskazane pod
rednim brojem 1. obrasca PD (čl. 28. st. 1. i 2: Zakona o neposrednim porezima).

Pod proizvodnim kapacitetima u koje se reinvestira dio dobiti podrazumijevaju
se ulaganja u industrijske, rudarske, poljoprivredne, šumarske, vodoprivredne,
ribarske, građevinske, građevinsko-zanatske, proizvodno-zanatske djelatnosti,
zatim ulaganja u ugostiteljsko-turističke objekte; smještaja i prehrane;
u proizvodne radne jedinice i pogone u sastavu neproizvodnih pravnih osoba
koje su registrirane za obavljanje jedne ili više proizvodnih djelatnosti
te ulaganja u znanstveno-istraživačke ili istraživačko-razvojne institucije.

Kao dokaz o ispunjenju uvjeta služi odluka organa upravljanja odnosno
ugovor o ulaganju sredstava u drugo poduzeće te virmanski nalog da je dio
dobiti stvarno korišten za navedene namjene (ovaj iznos se iskazuje pod
rednim brojem 10. PD obrasca).

9. Na rednom broju 11. obrasca PD iskazuje se iznos koji se dobije primjenom
ugovorenog udjela u dobiti koji pripada inozemnim ulagačima od osnovice
za obračun poreza na dobit iskazane pod V. obresca PD.

10. Za 1992. godinu se primjenjuje prosječna stopa poreza na dobit i
iznosi 37,5. Prema odredbi čl. 4. st.1. Zakona o pripadnosti javnih prihoda
Republici Hrvatskoj i jedinicama lokalne samouprave i stopama republičkih
poreza za razdoblje od 1. I.1992. do 30. VI.1992. stopa je iznosila 40%,
a za razdoblje od 1. VIl 1992. do 31. XII.1992. godine stopa je iznosila
35%. Budući da se radi kumulativni obračun za 1992. godinu primjenjivat
će se prosječna stopa. Za strane ulagače stopa iznosi 50% od propisane
stope, te za 1992. godinu iznosi 18,75%. Strane osobe koje na području
Republike Hrvatske imaju registrirano poduzeće, a djelatnost obavljaju
izvan Republike Hrvatske plaćaju porez na dobit po stopi 1% (čl. 4. st.
3. Zakona o pripadnosti javnih prihoda Republici Hrvatskoj i jedinicama
lokalne samouprave i stopama republičkih poreza).

11. Prema članku 26. st. 2. Zakona o neposrednim porezima novoosnovana
poduzeća oslobađaju se od plaćanja poreza na dobit u cijelosti u prvoj
godini, u drugoj godini rada 50% i trećoj godini rada 25%.

Ovo oslobađanje i olakšica prestaje i ranije ako novoosnovano poduzeće
ostvari dobit u visini uloženih sredstava odnosno ako je ostvarena dobit
veća od revaloriziranog osnivačkog uloga poduzeća na dan 31. XII.1992.
godine. Ako revalorizirani osnivački ulog iznosi 10.000 hrvatskih dinara,
a ostvarena dobit iznosi 11.000 hrvatskih dinara, tada prestaje olakšica
i osnoviea za obračun poreza na dobit iznosi 1.000 hrvatskih dinara s rednog
broja 1. obrasca PD.

Pod novoosnovanim poduzećem smatra se prvo otvaranje poduzeća, a pod
prvim otvaranjem poduzeća ne smatra se promjena vlasnika poduzeća, promjena
djelatnosti i mjesta obavljanja djelatnosti, prelazak iz fizičke u pravnu
osobu; prekid i nastavljanje obavljanja djelatnosti unutar roka od pet
godina te nastavljanje poduzeća podjelom, spajanjem ili pripojenjem drugom
poduzeću kao i osnivanje poduzeća na mjestu gdje se ranije obavljala djelatnost
u poduzeću unutar roka od pet godina.

Kao dokaz za korištenje navedene olakšice uzima se dan upisa u sudski
registar. Ako je upis u sudski registar izvršen u razdoblju 11. V. 1990.
do 31. XI.1991. godine tada temeljem čl.195a Zakona o neposrednim porezima
pravne osobe započete olakšice mogu iskoristiti, do isteka vremena za njegovo
korištenje predviđeno po prijašnjim propisima Pod godinom rada novoosnovanog
poduzeća podrazumijeva se godina od dana upisa u sudski registar koja se
sastoji od 12 mjeseci bez obzira na kalendarsku godinu.

Za iskazivanje olakšice pod rednim brojem 18. i 20. Obrasca PD poduzeće
kod predaje godišnjeg obračuna dostavlja uz Obrazac PD i postupak obračuna
visine olakšica.

Visina olakšica izračunava se tako da se ukupno obračunati porez iz
rednog broja 17 obrasca PD podijeli s 12 te pomnoži s brojem,mjeseci poslovanja
u kojima se olakšica nije mijenjala te pomnoži stopom olakšice.

Olakšice se računaju od prvog dana narednog mjeseca nakon upisa u sudski
registar.

12. Pravne osobe koje iz proračuna ostvare više od 50% ukupnog prihoda
oslobađaju se plaćanja poreza na dobit.

13. Mjesečne akontacije poreza na dobit pravne osobe moraju obračunavati
i plaćati prema osnovici utvrđenoj po zadnjem obračunu poslovnog rezultata
i to za siječanj i veljaču na osnovi podataka iz polugodišnjeg obračuua
prethodne godine za ožujak, travanj, svibanj i lipanj iz godišnjeg obračuna
za prethodnu godinu, za srpanj, kolovoz, rujan, listopad, studeni i prosinac
iz polugodišnjeg obračuna tekuće godine. Ako pravna osoba izrađuje periodićne
obračune za razdoblja kraća od polugodišnjeg i godišnjeg obračuna, mora
obračunavati i plaćati mjesečne akontacije poreza na dobit prema tim obračunima.

Pravne osobe koje u prethodnoj godini nisu poslovale moraju mjesečnu
akontaciju poreza na dobit obračunavati i plaćati po prvom obračunu poslovnog
rezultata za tekuću godinu.

Pravne osobe kojima prestaju olakšice iz članka 26. stavak 2. i 4. Zakona
o neposrednim porezima plaćaju pune mjesečne akontacije poreza na dobit.

14. Pravne osobe koje se bave poljoprivrednom proizvodnjom, šećerane,
pravne osobe koje obavljaju sezonsko-pansionsko-ugostiteljske usluge te
pravne osobe koje obavljaju sezonske poslove obračunavaju i plaćaju mjesečne
akontacije poreza na dobit, do podnošenja obračuna poslovnog rezultata
u toku godine, u visini i prema dinamici ostvarene dobiti po obračunu poslovnog
rezultata u prethodnoj godini.

15. Pravne osobe moraju Službi društvenog knjigovodstva Hrvatske predati
Obrazac PD kao prilog uz periodične i godišnji obračun.

16. Danom primjene ove upute prestaje vrijediti Uputstvo o obračunu
i uplati poreza na dobit pravnih osoba ("Narodne novine", br.
19/91).

17. Ova Uputa stupa na snagu danom objave u "Narodnim novinama".

Klasa: 410-01/92-01/340

Urbroj : 513-07/92-1

Zagreb, 30. prosinca 1992.

Ministar financija

**dr. Zoran Jašić, v. r.**

```
                                                                                OBRAZAC PD
ŠIFRA DJELATNOSTI___________________________________________

NAZIV PRAVNE OSOBE_________________________________________

SJEDIŠTE PRAVNE OSOBE_____________________________________

                                        OBRAČUN
poreza na dobit pravnih osoba od_______________ do______________ 19_____

A. UTVRĐIVANJE OSNOVICE                                 - u hrvatskim dinarima -
__________________________________________________________________________________
Redni                                   Elementi                                        Iznos
broj
__________________________________________________________________________________
1. Osnovica poreza na dobit
__________________________________________________________________________________
I. Umanjenje osnovice poreza na dobit
__________________________________________________________________________________
2. Primljene dividende i naknade ulagačima
__________________________________________________________________________________
3. Iznos za pokriće gubitka po polugodišnjem obračunu
__________________________________________________________________________________
II. Osnovica za obračun poreza na dobit
(red. br. i minus red. br. 2. i 3)
__________________________________________________________________________________
III. Uvećanje osnovice poreza na dobit
__________________________________________________________________________________
4. Dio amortizacije iznad propisanih stopa
__________________________________________________________________________________
5a. Naknade djelatnicima isplačene iznad
iznosa utvrđenih kolektivnim ugovorom
od 1. I-30. VI.1992.
__________________________________________________________________________________
5b. Naknade djelatnicima isplaćene iznad
iznosa utvrđenih kolektivnim ugovorom
od 1. VII-31. XII.1992.
__________________________________________________________________________________
6. Dugoročna rezerviranja nematerijalnih i materijalnih troškova
__________________________________________________________________________________
7. Iznos reprezentacije od 1. VII-31. XII. 1992.
__________________________________________________________________________________
8. Iznos dnevnica i prijevoza za pravne
osobe koje ne zapošljavaju niti jednog djelatnika
__________________________________________________________________________________
IV. Osnovica poreza na dobit prije uvjetova-
nih oslobođenja i olakšica (II. plus red. br. 4, 5a, 5b, 6, 7. i 8)
__________________________________________________________________________________
9. Dio dobiti uložen u saniranje šteta izazvanih
ratnim djelovanjem na području Republike
Hrvatske (čl. 26. st.1. Zakona o neposrednim porezima)
__________________________________________________________________________________
10. Dio dobiti koji pravna osoba reinvestira
u cilju povećanja ili modernizacije proizvodnih
kapaciteta (čl. 28. st.1. i 2. Zakona o neposrednim porezima)
__________________________________________________________________________________
B. OBRAČUN POREZA NA DOBIT
__________________________________________________________________________________
V. Osnovica za obračun poreza na
dobit (IV. minus red. br. 9. i 10)
__________________________________________________________________________________
11. Udio inozemnih ulagača
__________________________________________________________________________________
12. Prosječna stopa
__________________________________________________________________________________
13. Iznos poreza na udio inozemnih ulagača
__________________________________________________________________________________
14. Udio domaćih ulagača
__________________________________________________________________________________
15. Prosječna stopa
__________________________________________________________________________________
16. Iznos poreza za domaće ulagače
__________________________________________________________________________________
17. Ukupno obračunati porez na dobit (red
br.13. plus red. br.16)
__________________________________________________________________________________
18. Iznos olakšica po čl. 26. st. 2. i 4. Zakona
o neposrednim porezima
__________________________________________________________________________________
19. Oslobođenja po čl. 27. Zakona o nepos-
rednim porezima
__________________________________________________________________________________
20. Oslobođenja i olakšlce po čl. 195a. Zako-
na o neposrednim porezima
__________________________________________________________________________________
21. Oslobođenja po čl. 8. i 9. Zakona o pri-
padnosti javnih prihoda Republici Hrvatskoj
i jedinicama lokalne samouprave i stopama
republičkih poreza
__________________________________________________________________________________
22. Sveukupna oslobođenja i olakšice
__________________________________________________________________________________
23. Iznos za uplatu
__________________________________________________________________________________
24. Uplaćene akontacije
__________________________________________________________________________________
25. Rezlika za uplatiti
__________________________________________________________________________________
26. Razlika za povrat
__________________________________________________________________________________
27. Mjesečna akontacija za naredno razdoblje
__________________________________________________________________________________

NAPOMENA:
Naćin utvrdivanja olakšica - čl. 28. st. 2.
a) datum upisa u registar
b) broj mjeseci poslovanja u
- prvoj godini
- drugoj godini
- trećoj godini
c) ukupno% olakšica
d) iznos olakšica (osnovica red. br. IV - PD obrasca puta% ukupne olakšice)

U_______________________ 19_______

Osoba odgovorna za                                                      Rukovoditelj sastavljanje obrasca
                                        M.P.                            pravne osobe

____________________                                            _________________

__________________________________________________________________________________
```

Uputa, NN 91/1992-2385
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)